Ich sälber gib jo nonig Schuel. Aber es isch spannend, was es do für Unterschied git zu dr Schwiiz, scho rein üsserlich: D Kinder hän alli Uniforme a (meh oder weniger gärn, ender weniger) und wärde immer vo de Eltere in d Schuel brocht und wieder abgholt. Nid nur die 8-Jährige, sondern au 12-Jährigi kömme mit ihrne  grosse Rollköffer us dr Schuel und stiige ins Auto vo de Eltere oder die Ärmere halt in Bus. Schiins isch es do au so, dass d Kinder nie elai use göhn oder eifach mol zuneme Kolleg oder ere Fründin hei go spiele. Sie wärde au dört immer ahne brocht und wenns nur um dr Egge isch. Vo ufem "Trottoir spiele" oder "ums Huus umme" isch ganz z'schwiige.